
Na podlagi 8. člena Zakona o volilni in referendumski kampanji (Ur.l. RS, št. 41/07, 103/07, 105/08), 2. člena Navodila o zagotavljanju možnosti plakatiranja v času volilne kampanje na območju Občine Ruše (MUV, št. 18/02) ter 28. člena Statuta Občine Ruše (Uradno glasilo slovenskih občin, št. 25/2011), javno objavljam
POGOJE ZA PRIDOBITEV PRAVICE DO UPORABE PLAKATNIH MEST

na območju Občine Ruše
za izvedbo predčasnih volitev v državni zbor RS v letu 2011
I.

(pisna vloga)

V skladu z Navodilom o zagotavljanju možnosti plakatiranja v času volilne kampanje na območju Občine Ruše (MUV, št. 18/02) pozivam organizatorje volilne kampanje, da posredujete na naslov: Občina Ruše, Trg vstaje 11, 2342 Ruše, pisno vlogo za postavitev lastnih plakatnih mest.
Predmetna vloga mora vsebovati osnovne podatke o lastnih plakatnih mestih (vrsta, velikost, število in lokacije postavitve), mapne kopije z vrisanimi lokacijami objektov ter soglasja lastnikov oz. upravljavcev zemljišč, stavb ter drugih objektov, na katerih bodo locirana obravnavana plakatna mesta.
Lastna plakatna mesta za potrebe volilne kampanje so oproščena plačila občinske komunalne takse.
II.

(brezplačna plakatna mesta)

Za brezplačno plakatiranje v času volilne kampanje se namenijo veliki (jumbo) panoji v upravljanju podjetja Metropolis Media d.o.o. in sicer po ena plakatna površina v naseljih Bistrica ob Dravi, Bezena, Ruše in Smolnik.

Uporaba brezplačnih plakatnih mest bo možna s 8.11.2011 za obdobje enega meseca.

Plakati kandidatov oz. list bodo na posameznem panoju nameščeni po zaporedju, ki bo določeno z žrebom. Žrebanje bo v ponedeljek, 07.11.2011 ob 12. uri, v prostorih Občine Ruše, Trg vstaje 11, Ruše (sejna soba). V ta namen pozivam organizatorje volilne kampanje, da do 04.11.2011 na naslov Občine Ruše posredujete vlogo za uporabo brezplačnih plakatnih mest.
III.

(spoštovanje predpisov)

Organizatorji volilne kampanje morajo pri nameščanju plakatov ter plakatnih mest upoštevati določila Zakona o volilni in referendumski kampanji (Ur.l. RS, št. 41/07, 103/07, 105/08), Odloka o plakatiranju in oglaševanju v Občini Ruše (MUV, št. 37/99, 8/01) ter Navodila o zagotavljanju možnosti plakatiranja v času volilne kampanje na območju Občine Ruše (MUV, št. 18/02).

Štev.:
041 1/2011
V Rušah, 21.10.2011

ŽUPAN


OBČINE RUŠE:


Uroš ŠTANC, l.r.
